hotchpotch/miracl-hf-unified huggingface dataset:
ग्राम मोतीपुर
मोतीपुर ग्राम भारत के उत्तर प्रदेश राज्य में लखीमपुर खीरी जिले में स्थित है। मोतीपुर ग्राम सभा के अंतर्गत अन्य दो और गाँव भी सम्मिलित हैं। यहां के प्रमुख पर्यटन स्थलों में माता सीतला देवी का मंदिर तथा ठाकुरद्वारा प्रसिद्ध है।
यह ग्राम लखीमपुर खीरी जिले के मुख्यालय से १२ किमी दूर दक्षिण पूर्व दिशा में स्थित है। यह ग्राम विशाल तराई इलाके में पड़ता है यह बहुत से गांवों से घिरा हुआ है, जैसे पहाड़ खा का पुरवा, जुलाहन पुरवा, सरैया तथा कादीपुर आदि इस के ग्राम पूर्वी ओर जमुनिया है, तो पश्चिमी ओर सरैया एवं दक्षिणी ओर जुलाहन पुरवा है। इसके उत्तरी ओर कादीपुर पड़ता है।
मोतीपुर में नम-उष्णकटिबन्धीय जलवायु है। यहां ठंडे शुष्क शीतकाल नवंबर-फरवरी तक एवं शुष्क जलवायु गर्म ग्रीष्मकाल अप्रैल-जून तक रहते हैं। मध्य जून से मध्य सितंबर तक वर्षा ऋतु रहती है, जिसमें औसत वर्षा १०१० मि.मी. (४०") अधिकांशतः दक्षिण-पश्चिमी मानसून की बंगाल की खाड़ी शाखा की हवाओं से होती है। शीतकाल का अधिकतम तापमान २१°C एवं न्यूनतम तापमान ३-४°C रहता है। दिसंबर के अंत से जनवरी अंत तक कोहरा भी रहता है। ग्रीष्म ऋतु गर्म रहती है, जिसमें तापमान ४०-४५°C तक जाता है और औसत उच्च तापमान ३०°C तक रहता है।
यहाँ की जनसंख्या ८०० है ग्राम सभा की लगभग २००० से अधिक है यहाँ की जनसंख्या में १००% हिन्दू है। तथा यहाँ की ग्राम सभा में ७०% हिन्दू एवं ३०% मुस्लिम लोग हैं। यह गाव पडोश सभी गाव में सबसे अधिक साक्षर है। मोतीपुर ग्राम की साक्षरता दर लगभग ८०% है, स्त्रियों की ७५% एवं पुरुषों की साक्षरता ८९% हैं। मोतीपुर ग्रामसभा की साक्षरता दर लगभग ७०% है जिसमे हिन्दू करीब ७०% तथा मुस्लिम ६०% साक्षर है। यातायात के विभिन्न साधनों की सुविधा ग्राम तक पहुचने के लिए में मौजूद है। मुख्य रूप से बस और रेल यातायात सुविधाओं के जरिए ओएल पहुंचा जा सकता है और ओएल से २ किमी दूर ग्राम में रिक्शे तथा किसी भी साधन से जाया जा सकता है। लखीमपुर से मात्र १२ किमी की दूरी पर ग्राम स्थित है। ग्राम तक सड़क मार्ग ठीक होने के कारण यात्रा आसान है।
मोतीपुर में शिक्षा के लिए इंटरकॉलेज की कमी है। इसके अलावा यहां दो माध्यमिक विद्यालय तथा एक उच्चतर माध्यमिक विद्यालय उपलब्ध है।
ठाकुरद्वारा मंदिर यह मंदिर भगवान शिव को समर्पित है। यह यहाँ का पुराना मंदिर है।
माता सीतला देवी का मंदिर यहाँ के आदर्श स्थलों में से एक है। इस मंदिर का नव निर्माण सन् २०१४ में पूरा हुआ यह मंदिर माता सीतला देवी को समार्पित है। मगर यहाँ लगभग सभी देवताओ की मूर्ति आकर्षण का केंद्र है यह मंदिर की बनावट पशुपति नाथ मंदिर की तर्ज पर बनाया गया है।
अवमंदक विकिरण
अवमंदक विकिरण या ब्रेम्स्ट्रालुंग (Bremsstrahlung) का संकीर्ण अर्थ उस विकिरण से है जो किसी आवेशित कण के अवमन्दित होने पर निकलता है। (ब्रेम्स्ट्रालुंग = ब्रेकिंग रेडिएशन) किन्तु व्यापक अर्थ में किसी आवेशित कण (जैसे इलेक्ट्रॉन) के त्वरित होने से पैदा होने वाले सभी प्रकार के विकरण ब्रेम्स्ट्रालुंग कहलाते हैं। किसी आवेशित कण के वेग में किसी प्रकार का परिवर्तन (वेग के परिमाण या वेग की दिशा या दोनों) होने पर विकिरण उत्पन्न होता है।
अवमन्दक विकिरण का स्पेक्ट्रम सतत स्पेक्ट्रम है। इसके अन्तर्गत सिन्क्रोट्रॉन विकिरण, साइक्लोट्रॉन विकिरण तथा बीटा क्षय के समय उत्पन्न इलेक्ट्रॉन एवं पॉजिट्रॉन आदि सभी विकिरण आते हैं।
2013 ब्रिक्स शिखर सम्मेलन
2013 ब्रिक्स शिखर सम्मेलन दक्षिण अफ्रीका के डरबन शहर में आयोजित किया गया। यह मार्च 2013 में आयोजित किया गया था। यह ब्रिक्स संगठन का पांचवां शिखर सम्मेलन था।
शिखर सम्मेलन 26 मार्च को शुरू हुआ। जिन महत्वपूर्ण मुद्दों पर चर्चा हुई उनमें ब्रिक्स विकास बैंक का निर्माण था। इसे एक इंफ्रास्ट्रक्चर-केंद्रित बैंक बनाने की मांग की गयी थी। बैंक के विवादों के संबंध में, इसके कार्य तथा लगभग १०० अरब अमेरिकी डॉलर के शुरुआती निवेश पर समान लाभ कैसे प्रदान करेगा पर चर्चा हुई।
प्रभा राव
प्रभा राव राजस्थान की पूर्व राज्यपाल थी।
वेदपाल त्यागी
वेदपाल त्यागी राजस्थान के पूर्व राज्यपाल है।
ओमप्रकाश मेहरा
एयर चीफ़ मार्शल ओम प्रकाश मेहरा (19 जनवरी 1919 – 8 नवम्बर 2015) भारतीय वायु सेना के १९७३ से १९७६ तक वायुसेनाध्यक्ष थे। उन्हें १९६८ में सेना के सर्वोच्च पुरस्कार परम विशिष्ट सेवा पदक से नवाजा गया। उन्हें वर्ष १९७७ में भारत सरकार द्वारा दिया जाने वाला दूसरा सर्वोच्च नागरिक सम्मान पद्म विभूषण प्राप्त हुआ। बाद में वो १९८० से १९८२ तक महाराष्ट्र और १९८५ से १९८७ तक राजस्थान के राज्यपाल रहे।
एयर चीफ़ मार्शल ओपी मेहरा का जन्म १९ जनवरी १९१९ को लाहौर में हुआ। उनकी प्रारम्भिक शिक्षा सेक्रेड हार्ट कॉन्वेंट में हुई। उन्होंने अपनी विद्यालयी शिक्षा १९३३ में सेन्ट्रल मॉडल स्कूल से की और उसके बाद गवर्नमेंट कॉलेज यूनिवर्सिटी, लाहौर में प्रवेश लिया। उन्होंने १९४० में पंजाब विश्वविद्यालय (लाहौर) से इतिहास में स्नातकोत्तर की शिक्षा पूर्ण की। ८ नवम्बर २०१५ को उनका निधन हो गया।
अंशुमान सिंह
अंशुमान सिँह राजस्थान और गुजरात के पूर्व राज्यपाल पूर्व न्यायमूर्ति हैं। इलाहाबाद हाईकोर्ट में 28 साल तक अधिवक्ता रहे। वर्ष 1984 में इलाहाबाद हाईकोर्ट के न्यायधीश बन गए। इसके पश्चात राजस्थान उच्च न्यायालय में  मुख्य न्यायधीश बनाये गए। 1987 में सेवानिवृत्त होने के बाद गुजरात व राजस्थान का राज्यपाल रहे वर्ष 1999 से 2003 तक राजस्थान के राज्यपाल रहे।
रघुकुल तिलक
रघुकुल तिलक (7 जनवरी, 1900 -- 25 दिसम्बर, 1989) भारत के एक स्वतंत्रता सेनानी थे जो १९७७ से १९८१ तक राजस्थान के राज्यपाल रहे।
रघुकुल तिलक का जन्म 7 जनवरी, 1900 को उत्तर प्रदेश के मेरठ नगर में हुआ। आपने इतिहास में एम.ए. किया और 1924 से 1926 तक खुरजा काॅलेज में व्याख्याता तथा 1928 से 1932 तक उत्तर प्रदेश विधान सभा में पुस्तकालयाध्यक्ष रहे। वर्ष 1932 में आपने सरकारी नीतियों के विरोध स्वरूप त्यागपत्र दे दिया और गोलमेज सम्मेलन के बाद गिरफ्तार हो गये। असहयोग आन्दोलन में आपने सक्रिय रूप से भाग लिया और वर्ष 1932 से 1935 तक कारावास में रहे। वहां से छूटने पर वर्ष 1935 से 1938 तक काशी विद्यापीठ में व्याख्याता और वर्ष 1939 से 1946 तक उत्तर प्रदेश विधान सभा के निर्वाचित सदस्य रहे।
वर्ष 1942 के भारत छोड़ो आन्दोलन में भाग लेने के कारण आप वर्ष 1942 से 1944 तक पुनः जेल गये। वर्ष 1944 में ही आप उत्तर प्रदेश में संसदीय सचिव नियुक्त किये गये। बाद में आपने कांग्रेस से त्यागपत्र दे दिया और समाजवादी दल में शामिल हो गये। वर्ष 1952 से 1958 तक रेलवे सेवा चयन आयोग के उत्तर क्षेत्र के अध्यक्ष रहे तथा वर्ष 1958 से 1960 तक राजस्थान लोक सेवा आयोग के सदस्य रहे। वर्ष 1961 तक आप सर्वोदय आन्दोलन में सक्रिय रहे तथा दिसम्बर, 1971 से अगस्त, 1974 तक आपने काशी विद्यापीठ के उपकुलपति पद पर कार्य किया।
अगस्त, 1974 से सितम्बर, 1976 तक आप गाँधी अध्ययन संस्थान, काशी के अवैतनिक कोषाध्यक्ष तथा प्रोफेसर रहे और 12 मई, 1977 से 8 अगस्त, 1981 तक राजस्थान के राज्यपाल रहे। इस अवधि में 22 जून, 1977 तक प्रदेश में राष्ट्रपति शासन रहा जो आपके कार्यभार संभालने से पूर्व 30 अप्रेल, 1977 को लागू हुआ था।
श्री तिलक का निधन 25 दिसम्बर, 1989 को एक सड़क दुर्घटना में हुआ।
सुखदेव प्रसाद
सुखदेव प्रसाद पूर्व राजस्थान के राज्यपाल है।
स्वरूप सिंह
स्वरूप सिंह  डांगरी पूर्व राजपूताना के बड़े ठिकानों में से एक है। जैसलमेर के पूर्व राजगद्दी वारिस होने के नाते पूर्व जैसलमेर महारावल जवाहर सिंह ने इन्हें जैसलमेर से बाहर कर दिया था। बिहारीदासोत भाटी के सबसे बड़ा ठिकाना हैं डांगरी आजाद भारत से पहले जैसलमेर की राजनीति में डांगरी ठाकुर साहब का बड़ा हाथ हुआ करता था। जैसलमेर कि सेना कि कमान हमेशा डांगरी ठाकुर के हाथों हुआ करती थीं। जैसलमेर के संस्थापक भी इन्हें के वंशज थे। जैसलमेर के महारावल कि अकाल मृत्यु ओर सडयंत्र के कारण इन्हें जैसलमेर त्याग ना पडा। आज डांगरी ठाकुर के वंशज डांगरी में रहते।
रश्मि (बहुविकल्पी)
रश्मि से निम्नलिखित का बोध होता है-
सिंक्रोट्रॉन विकिरण
सिंक्रोट्रॉन विकिरण (synchrotron radiation) वह विद्युत्चुम्बकीय विकिरण है जो आवेशित कणों को उनके पथ के लम्बवत दिशा में त्वरित करने पर उत्पन्न होता है। सिंक्रोट्रॉन विकिरण स्रोतों से प्राप्त सिंक्रोट्रॉन विकिरण उनमें लगे द्विध्रुवी चुम्बकों तथा अनडुलेटर और/या विगलर से प्राप्त होता है।  सिन्क्रोट्रॉन विकिरण में अपना विशिष्ट ध्रुवीकरण होता है। सम्पूर्ण विद्युतचुम्बकीय स्पेक्ट्रम के सभी भागों में सिंक्रोट्रॉन विकिरण प्राप्त किया जा सकता है, अर्थात सिंक्रोट्रॉन विकिरण दृष्य प्रकाश, परावैंगनी, अवरक्त, एक्स-किरण, गामा किरण आदि सभी प्रकार का हो सकता है।
ब्रिक्स कंटिंजेंट रिज़र्व अरेंजमेंट
ब्रिक्स कंटिंजेंट रिज़र्व अरेंजमेंट ब्रिक्स देशों द्वारा स्थापित एक कोष है जिसे आकस्मिक आर्थिक विपत्तियों से बचने के लिए बनाया गया है। इसकी स्थापना 2014 के ब्रिक्स सम्मेलन में की गई।
इसका शुरूआती आकार 100 अरब अमरीकी डॉलर होगा। इस व्यवस्था का आमतौर पर सकारात्मक प्रभाव पड़ेगा, यह सदस्य देशों की अल्पकालिक नकदी समस्याएं दूर करने में मदद करेगा, ब्रिक्स देशों में सहयोग प्रोत्साहित करेगा और वैश्विक वित्तीय सुरक्षा तंत्र मजबूत करेगा और मौजूदा अंतर्राष्ट्रीय प्रंबंधो में पूरक बनेगा। यह समझौता एक ऐसी रूपरेखा प्रस्तुत करेगा जिसमें नकदी के आदान-प्रदान का प्रावधान होगा। इसके जरिये अल्पकालिक अदायगी दबाव संतुलन की स्थिति से निपटा जा सकेगा।
राजस्थान सरकार
राजस्थान सरकार भारतीय राज्य राजस्थान और इसके ३३ जिलों का सर्वोच्च अधिकारप्राप्त प्राधिकरण है।
ओम प्रकाश कोहली
ओम प्रकाश कोहली भारतीय लोकतंत्र की उपरी प्रतिनिधि सभा राज्यसभा के पूर्व सदस्य तथा गुजरात के राज्यपाल हैं। वे भारतीय जनता पार्टी से जुड़े राजनीतिज्ञ हैं। वे 1994 से 2000 तक राज्यसभा के सदस्य रहे हैं। उन्होने दिल्ली विश्वविद्यालय शिक्षक संघ (डूटा) और अखिल भारतीय विद्यार्थी परिषद  के अध्यक्ष के उत्तरदायित्व का निर्वहन किया है और दिल्ली के हंसराज कॉलेज तथा देशबंधु कॉलेज में व्याख्याता के पद पर 37 साल से अधिक वर्षों तक सेवा की हैं।  वर्ष 1999-2000 के दौरान उन्हें भाजपा की दिल्ली यूनिट का अध्यक्ष नियुक्त किया गया था। वे आपातकाल के दौरान मीसा के तहत गिरफ्तार भी हुये थे।
दिल्ली विश्वविद्यालय से हिन्दी में स्नातकोत्तर कोहली शिक्षाविद और राजनेता होने के साथ-साथ एक लेखक भी हैं। उन्होने 'राष्ट्रीय सुरक्षा के मोर्चे पर', 'शिक्षा नीति' और 'भक्तिकाल के संतो की सामाजिक चेतना' आदि पुस्तकें लिखी है।
गुजरात के नये राज्यपाल आचार्य देवव्रत बन गए है जो पहले हिमाचल प्रदेश के थे
लुंगी
लुंगी (सारौंग के रूप में भी जानते हैं।) एक वस्त्र है। यह एक बर्मा भाषा का शब्द है और बर्मा की राष्ट्रीय पोषाक है। यह इंडोनेशिया, बांग्लादेश, भारत, पाकिस्तान, श्रीलंका, बर्मा, ब्रुनेई, मलेशिया, नेपाल, सिंगापुर, थाईलैण्ड, हॉर्न ऑफ़ अफ़्रिका और दक्षिणी अरबी प्रायद्वीप की पारम्परिक पोशाक के रूप में पहना जाता है। यह बहुत ज्यादा गर्मी और नमी वाली क्षेत्रों में विशेष रूप से लोकप्रिय है।
जुमई खां आजाद
जुमई खां आजाद (जन्म: ५ अगस्त १९३०; मृत्यु: २९ दिसम्बर २०१३) अवधी भाषा के प्रख्यात कवि और शायर थे। इन्हें अवधी के रसखान व अवधी सम्राट कहा जाता था। इन्हें अवधी अकादमी व लोकबन्धु राजनारायण स्मृति सम्मान से भी नवाजा गया था।
कवि जुमई खां ‘आजाद’ का जन्म ५ अगस्त १९३० को उत्तर प्रदेश के प्रतापगढ़ जिला में संडवाचंद्रिका ब्लाक के गोबरी गांव में हुआ। पिता सिद्दीक अहमद ने उन्हें हमेशा हौसला दिया। माँ हमीदा बानो ने संस्कारों की माला पहनाई।
कवि जुमई खां आजाद ने २१ किताबें लिखीं। इनमें भगवान राम व शिव स्तुति वाली अवधी भाषा की ‘केवट’ नामक पुस्तक भी है। इस किताब में ‘स्तुति करी शंकर तोरी, विपदा सुना मोरि धाइके, कैलाश गिरि छोड़त्या तनी, डमरू बजउत्या आइके’ शिव स्तुति लिख कर अलग छाप बनाई। इसी किताब में भगवान राम पर आधारित उनकी कविता ‘मोरे पूत का राज अयोध्या पुरी, वन राम भखै बिरझाई गई, नर नारी सबै दरबारी कहैं, केकई क मतवा पगलाई गई’ लिख कर उन्होंने जातयीता और धार्मिकता पर भी प्रबार किया। पुस्तक ‘अधूरा स्वप्न’ में उन्होंने देश प्रेम का अनोखा चित्रण लिखा ‘भोर काशी की शामें अवध देखिए, ज्ञान, मंदिर, मदरसा मगध देखिए, है अजंता के दर्शित हमारा वतन, कितना प्यारा वतन कितना प्यारा वतन’ इस तरह की उनकी तमाम रचनाएं हिंदू व मुसलमान को एकता का पाठ पढ़ा रही हैं।कवि जुमई खां आजाद का रविवार दिनांक २९ दिसम्बर २०१३ को देर रात प्रतापगढ़ जनपद के गोबरी स्थित उनके आवास पर निधन हो गया। वे 85 वर्ष की आयु के थे। काफी दिनों से श्री आजाद का स्वास्थ्य खराब चल रहा था। श्री आजाद के निधन का समाचार सुनते ही साहित्य जगत में शोक की लहर दौड़ गई।
उनके निधन पर सांसद, विधायक सहित राजनीतिक दलों ने गहरी संवेदना जताई है। प्रतापगढ़ की तत्कालीन सांसद राजकुमारी रत्ना सिंह ने अपनी शोक संवेदना में कहा कि श्री आजाद के निधन से अवधी के एक युग की समाप्ति हो गई। राज्य सभा सांसद प्रमोद तिवारी ने कहा कि आजाद ने अपनी रचनाओं में देश प्रेम व राष्ट्रीय एकता को पिरोए रखा। उनके निधन से अवधी का रसखान चला गया। कांग्रेस के पूर्व उत्तर प्रदेश सचिव ओम प्रकाश पांडेय ने कहा कि आजाद जी ने ग्रामीण परिवेश को अपनी रचनाओं में पिरोया था। सदर विधायक नागेंद्र सिंह यादव मुन्ना ने कहा कि इससे साहित्य जगत को अपूर्णनीय क्षति हुई है।
युद्धवीर सिंह
युद्धवीर सिंह (1897, जयपुर - 1983, नई दिल्ली) भारत के स्वतंत्रता संग्राम सेनानी, राजनेता तथा होमियोपैथी चिकित्सक थे। वे आर्यसमाजी थे । उन्होने "आर्य-कुमार" नामक पत्र का सम्पादन किया।
वे भारतीय राष्ट्रीय कांग्रेस के दिल्ली के नेता थे एवं उन्होने भारतीय स्वतंत्रता के लिए किए गए संघर्षों में बढ़ चढ़कर भाग लिया एवं जेल गए। सन १९३५ में वे दिल्ली कांग्रेस कमीटी के अध्यक्ष बने। सन १९३७ में वे दिल्ली के नगरपालिका कमिशनर बने और इस पद पर सन १९५२ तक रहे। वे १९५५ से १९५६ तक दिल्ली राज्य में स्वास्थ्य एवं पुनर्वास, उद्योग एवं श्रम, तथा राशन एवं कारावास के मंत्री रहे। उनके काल में ही दिल्ली होम्योपैथिक अधिनियम पारित हुआ था जो १ अक्टूबर १९५६ को प्रभावी हुआ।
सन १९७१ में उन्हें पद्मश्री से तथा १९७७ में पद्मभूषण से सम्मानित किया गया।
हिन्दी मिलाप
हिन्दी मिलाप हिन्दी भाषा का एक दैनिक समाचार पत्र है। यह हैदराबाद से प्रकाशित होता है।
‘हिन्दी मिलाप’ का प्रकाशन ११ सितम्बर १९२७ को खुशहाल चन्द सुखचन्द (महात्मा आनन्द स्वामी) ने लाहौर से किया था। इसका सम्पादन सुदर्शन तथा बद्रीनाथ वर्मा करते थे। बाद में इसके प्रधान सम्पादक रणबीर तथा सम्पादक यश बने। हरिकृष्ण ‘प्रेमी’, रूपनाथ मलिक और संतराम भी इसके सम्पादकीय विभाग से जुड़े रहे थे। भारत विभाजन काल में इसके सम्पादक आत्म स्वरूप शर्मा थे जिन्होंने १५ अगस्त १९४७ को अपना बलिदान कर दिया। २३ सितम्बर १९४९ से यश के सम्पादकत्व में यह जालंधर से पुनः प्रकाशित हुआ। इसका उर्दू संस्करण रणवीर के सम्पादकत्व में प्रकाशित हुआ तथा एक अन्य संस्करण युद्धवीर के सम्पादकत्व में हैदराबाद से प्रकाशित होता है। इसका एक अन्य संस्करण लंदन से भी प्रकाशित होता है।
महात्मा आनन्द स्वामी
महात्मा आनन्द स्वामी सरस्वती (15 अक्टूबर 1882 - 24 अक्टूबर 1977) आर्य समाज के नेता एवं 'आर्य गजट' तथा 'मिलाप' आदि पत्रों के सम्पादक थे। वे अविभाजित पंजाब की पत्रकारिता के पितामह तथा संघर्षशील संन्यासी थे। उनका मूल नाम 'खुशहालचन्द खुरसंद' था।
महात्मा आनन्द स्वामी सरस्वती का जन्म 15 अक्टूबर 1882 को पंजाब (अब पाकिस्तान) के जलालपुर जट्टा गांव में हुआ था। आर्यसमाज से प्रभावित होकर उन्होंने युवावस्था में ही अपना जीवन वैदिक धर्म के प्रचार-प्रसार के लिए समर्पित करने का संकल्प लिया। लाहौर में महात्मा हंसराज जी के सान्निध्य में उन्होंने 'आर्य गजट' साप्ताहिक के सम्पादकीय विभाग में प्रवेश कर पत्रकारिता क्षेत्र में पदार्पण किया। राष्ट्रीय जागरण तथा वैदिक धर्म के प्रचार के उद्देश्य से उन्होंने 13 अप्रैल 1923 को वैशाखी पर्व पर दैनिक उर्दू 'मिलाप' का प्रकाशन शुरू किया। उस समय वे खुशहालचन्द 'खुरसंद' के नाम से जाने जाते थे।
सन् 1921 में मालाबार में जब मोपला मुसलमानों ने हिन्दुओं पर अमानवीय अत्याचार ढाए तब वे आर्य युवकों को साथ लेकर मालाबार पहुंचे तथा अत्याचारियों के विरुद्ध चेतना जगाई। सन् 1939 में हैदराबाद के निजाम ने जब हिन्दुओं का उत्पीड़न किया तो वे सत्याग्रही जत्था लेकर हैदराबाद पहुंचे तथा सात महीने तक निजाम की जेल में रहकर संघर्ष किया। सिंध में जब सत्यार्थ प्रकाश पर प्रतिबंध लगाया गया तब उन्होंने सिन्ध पहुंचकर संघर्ष किया। सन् 1949 में वे संन्यास ग्रहण कर 'महात्मा-आनंद स्वामी सरस्वती' बन गए। उन्होंने कीनिया, युगांडा तथा तंजानिया आदि का भ्रमण कर वैदिक धर्म का प्रचार किया।उन्होंने पूरे संसार को गायत्री मंत्र की अनूठी शक्ति से परिचित कराने में सफलता प्राप्त की। 24 अक्टूबर 1977 को वे ब्राह्मलीन हो गए।
भूसूचनाविज्ञान
भूसूचनाविज्ञान अथवा भू सूचना विज्ञान एक नवीन विज्ञान है जो सूचनाविज्ञान की अवसंरचना और तकनीकों का प्रयोग भौगोलिक सूचनाओं और स्थानिक आँकड़ों के प्रबंधन और विश्लेषण द्वारा भूगोल और अन्य भूवैज्ञानिक विषयों की समस्याओं के समाधान हेतु करता है। वस्तुतः यह सुदूर संवेदन, भौगोलिक सूचना तंत्र, भूमिति विज्ञान, भूसांख्यिकी इत्यादि नवीन शाखाओं का समेकित रूप है।
भूसूचनाविज्ञान को परिभाषित करते हुए एक विद्वान का कथन है कि यह "the art, science or technology dealing with the acquisition, storage, processing production, presentation and dissemination of geoinformation" है।
निर्झर प्रतापगढ़ी
निर्झर प्रतापगढ़ी (जन्म: १९६०) अवधी के प्रसिद्द हास्य कवि व पुरातत्वविद हैं। वें उत्तर प्रदेश के प्रतापगढ़ जनपद से हैं। इनका वास्तविक नाम राजेश पांडे हैं। वें देश के प्रथम ग्रामीण पुरातत्व संग्रहालय अर्थात अजगरा संग्रहालय के संस्थापक हैं।
स्थानिक डेटाबेस
स्थानिक डेटाबेस या स्थानिक आँकड़ा भण्डार एक ऐसा डेटाबेस है जो किसी ज्यामितीय स्पेस में चीजों की अवस्थिति की सूचना के साथ उनके बारे में आँकड़े को व्यवस्थित करता है। इस प्रकार, भू-स्थानिक आँकड़े वे आंकड़े हैं जो चीजों की पृथ्वी पर अवस्थिति की सूचना भी रखते हैं और एक स्थानिक डेटाबेस में इनका संग्रह और निरूपण प्राथमिक स्तर पर बिन्दु, रेखा और बहुभुजों के माध्यम से होता है। इन भूस्थानिक आँकड़ों के विजुअलाइजेशन के लिये मानचित्रों का उपयोग होता है। तेजी से बदल रहे परिप्रेक्ष्यों में अब "नई पीढ़ी के भूस्थानिक आँकड़ों" की बात भी हो रही है।
भौगोलिक सूचना तंत्र को कुछ लोग भूस्थानिक डेटाबेस के रूप में ही देखते हैं।
स्थानिक डेटाबेस की कुछ प्रमुख विशेषताएँ या लक्षण हैं -
पॉप्यूलेशन मॅटर्स
पॉप्यूलेशन मॅटर्स, जिसे पूर्व में "ऑप्टिमम पॉप्यूलेशन" कहा जाता था, ब्रिटेन में पंजीकृत धर्मार्थ न्यास, विचार अथ्वा अभियान समूह है जो बढ़ती जनसंख्या के दीर्घकालिक संधारणीयता, जीवन शैली की गुणवत्ता प्राकृतिक वातावरण, विशेष रूप से प्राकृतिक संसाधन, जलवायु परिवर्तन और जैव विविधता को लेकर जनसंख्या-संबंधि चिन्ता व्यक्त करता है।
पॉप्यूलेशन मॅटर्स जलवायु परिवर्तन, ऊर्जा आवश्यकता, जैव विविधता और अन्य पर्यावरणीय कारकों को जनसंख्या के आँकड़ों को जनसंख्या के प्रभाव से जोड़कर शोध-कार्य सम्पन्न करवाता है। यह जनसंख्या स्थिरिकरण और धीरे-धीरे संधारणीयता के गिरते स्तर पर वैश्विक तथा ब्रिटेन के स्तर पर अभियान चलाता है। 2009 में संगठन ने एक अध्ययन प्रकाशित किया जिसके अनुसार गर्भनिरोध जलवायु परिवर्तन का मुकाबला करने का सबसे सस्ता तरीका था।
संगठन के अनुसार उसके माध्यमिक लक्ष्य इस प्रकार हैं: परिवार नियोजन का विकासित प्रावधान और यौन शिक्षा, बेहतर शिक्षा  और महिलाओं के लिए अधिकार और स्वेच्छापूर्वक विवाहित दम्पती दो या उससे कम बच्चों का लक्ष्य रखना। विशेष रूप से ब्रिटेन के लिए संगठन चाहता है कि नवयुवकियों में गर्भ के अनुपात को घटाना और अनचाहे गर्भ को रोकने के साथ-साथ विदेशी मूल के प्रवासियों के आगमन और उत्प्रवासन में सन्तुलन बनाया जाए।
अमिताभ ठाकुर
अमिताभ ठाकुर भारतीय प्रशासनिक सेवा के अधिकारी, कवि, व लेखक हैं। वे एक आई.पी.एस. अधिकारी हैं जो उत्तर प्रदेश में एस.ओ. पद पर नियुक्त हैं।
इनका जन्म बिहार के मुजफ्फरपुर में एक भूमिहार ब्राह्मण परिवार में हुआ। उनके पिता का नाम तपेश्‍वर नारायण ठाकुर और माता का नाम माधुरी बाला है।  वे नेशनल आर.टी.आई। फोरम के संस्थापक हैं। इनकी पत्नी डॉ नूतन ठाकुर एक जानी मानी सामाजिक कार्यकर्ता हैं।
फेसबुक पर 'आई हेट गाँधी' नामक एक फेसबुक ग्रुप में महात्मा गाँधी पर अभद्र टिप्पणी की जा रही थी, इन्होने इस बाबत फेसबुक के खिलाफ एफ.आई.आर दर्ज की थी और कुछ दिनों बाद फेसबुक से उस ग्रुप को प्रतिबंधित कर दिया गया।। एक महिला परिवादी तथा एक अन्य गवाह को धमकाने और हत्या के आरोप में अमिताभ ठाकुर को हजरतगंज पुलिस ने गिरफ्तार किया। उनके और मऊ के सांसद अतुल राय के खिलाफ हजरतगंज थाने में शुक्रवार दोपहर को मुकदमा दर्ज किया गया। जिसमें आरोप है कि उन्होंने दुष्कर्म पीड़िता को खुदकुशी के लिए उकसाया है। इसकी साजिश रची है। मुकदमा एसएसआई दयाशंकर द्विवेदी की तहरीर पर दर्ज किया गया है। डीसीपी सेंट्रल डॉ. ख्याति गर्ग के मुताबिक पूर्व पुलिस अधिकारी अमिताभ ठाकुर पर दुष्कर्म के आरोपी बसपा सांसद अतुल राय का सहयोग करने का आरोप लगा था। दुष्कर्म पीड़िता और इस मामले के मुख्य गवाह पीड़िता केदोस्त सत्यम राय ने 16 अगस्त को सुप्रीम कोर्ट के बाहर फेसबुक पर लाइव वीडियो अपलोड कर आत्मदाह किया था। गंभीर हालत में दोनों को अस्पताल में भर्ती कराया गया। जहां 21 अगस्त को गवाह सत्यम राय और 25 अगस्त को पीड़िता की मौत हो गई। इस मामले की जांच के लिए डीजीपी ने एसआईटी का गठन किया। जिसमें पुलिस महानिदेशक पुलिस भर्ती व प्रोन्नति बोर्ड और अपर पुलिस महानिदेशक महिला सुरक्षा एवं बाल सुरक्षा संगठन शामिल थे। एसआईटी ने अपनी रिपोर्ट पेश की जिसके आधार पर पुलिस कमिश्नर डीके ठाकुर के निर्देश पर हजरतगंज थाने में मुकदमा दर्ज किया और चिकित्सकीय परीक्षण के बाद अमिताभ ठाकुर को कोर्ट में पेश किया गया। इसके बाद वहीं से जेल भेज दिया गया।
वें फ्रेश ब्रेव क्रोनिकल्स ऑफ़ बिज़नस एंड फ्रीडम के लेखक भी हैं।
अमिताभ ठाकुर ने फेसबुक पर अपने अनुभवों तथा अपने कार्यों को पृष्ठभूमि बनाते हुए हिंदी तथा अंग्रेजी भाषा में एक-एक पुस्तक लिखने का कार्य प्रारम्भ किया है जो बहुत शीघ्र ही प्रकाशित हो जायेंगे। अमिताभ ठाकुर द्वारा ये पुस्तकें फेसबुक संस्थापक मार्क जकरबर्ग तथा अपने फेसबुक के साथियों को समर्पित किया गया है।
सर्वाधिक कमाई करने वाली भारतीय फिल्मों की सूची
निम्न सूची में समस्त सभी भारतीय भाषाओं की फिल्मे शामिल हैं, जो भारत की शीर्ष 15 सबसे ज्यादा कमाई करने वाली फिल्मों को दिखाती है।
रंगीला रसूल
रंगीला रसूल १९२० के दशक में प्रकाशित पुस्तक है जो लाहौर के महाशय राजपाल ने प्रकाशित की थी। इसके लेखक 'चामुपति एम ए' या किशन प्रसाद प्रताब नामक आर्यसमाजी थे किन्तु लेखक का नाम प्रकाशन ने कभी नहीं बताया। यह पुस्तक बहुत विवादास्पद सिद्ध हुई। इसमें पैगम्बर मुहम्मद के विवाह एवं गृहस्थ जीवन का सही अर्थो मे वर्णन किया गया है। यह पुस्तक मूलतः उर्दू में छपी थी किन्तु बाद में इसका हिन्दी संस्करण भी प्रकाशित हुआ। यह पुस्तक आज तक भारत, पाकिस्तान और बांग्लादेश में प्रतिबन्धित है।
इसके जवाब में मुसलमानों के लगभग सभी गुटों की तरफ से मौलाना सनाउल्‍लाह अमृतसरी ने उर्दू में मुकददस रसूल बजवाब रंगीला रसूल लिखी जो हिंदी में भी प्रकाशित हुई।
1929 में प्रकाशक महाशय राजपाल के क़त्ल के जुर्म में इल्म-उद-दीन को मृत्यु की सज़ा मिली थी।
संदीप नाथ
संदीप नाथ बॉलीवुड फ़िल्मों में कार्यरत एक भारतीय गीतकार और लेखक व कवि हैं।
उत्तर प्रदेश के एक बंगाली परिवार में जन्‍में और कम उम्र में करियर शुरु करने वाले बॉलीवुड के जाने माने फिल्म गीतकार और लेखक संदीप नाथ ने बॉलीवुड की कई हिट फिल्मों को अपने खूबसूरत गीतो से सजाया है। राम गोपाल वर्मा की २००३ में आई हिट फिल्म भूत से अपने करियर की सफल शुरुआत करने के बाद संदीप नाथ ने पेज थ्री (2005 फ़िल्म), सरकार, कॉरपोरेट, सांवरिया, सरकार राज, फैशन, जेल, पान सिंह तोमर, साहेब बीवी और गैंग्सटर, बुलेट राजा, आशिकी 2 और की सिंघम रिटर्न जैसी कई हिट फिल्मों के लिए गीत लिखे हैं।
मुंबई में आने के बाद सबसे पहले उन्होंने ऐडवरटाइसमेंट के लिए जिंगल, कॉपीराइटिंग के जरिये अपने करियर शुरुआत की। सुनिधी चौहान द्वारा गाया गया देना बैंक का जिंगल संदीप नाथ ही लिखा था। २००२ में सबसे पहले भूत फिल्म और पैसा वसूल साइन की थी। २००३ में रिलीज हुई भूत इनकी पहली फिल्‍म हैं। भूत और पैसा वसूल के बाद एक हसीना थी (2003 फ़िल्म) और रक्त जैसी फिल्मों में गाने लिखे। उसके बाद आयी मधुर भंडारकर की फिल्‍म पेज 3, जिसमें संदीप ने पांच गीत लिखे। उनमें से तीन गीत बहुत हिट हुए। वो गीत थे- लता जी का गाया हुआ गीत, "कितने अजीब रिश्‍ते हैं यहां पे...", आशा जी द्वारा गाया हुआ हुजूर हुलूरे आला... और सपना अवस्‍थी द्वारा गाया गया कुवां मां डूब जाउंगी... बहुत हिट हुए। इस फिल्‍म को राष्‍ट्रीय पुरस्‍कार मिला और इनके पैर फिल्‍म इंडस्‍ट्री में मजबूती से जम गये। इसके बाद आयी संजय लीला भंसाली की फिल्‍म सांवरिया में मैंने एक गीत- जिसमें'यूं शबनमी पहले नहीं थी चांदनी' लिखा, जिसके लिए इन्हें सर्वश्रेष्‍ठ गीतकार का स्टारडस्ट अवॉर्ड भी मिला। इसके बाद फिल्‍मों का सिलसिला शुरू हो गया- सरकार, सरकार राज, कॉर्पोरेट, फैशन और जेल से लेकर साहब बीवी गैंग्‍स्‍टर और पान सिंह तोमर तक ५० से अधिक फिल्‍मों में गीत लिखा। "फैशन का है यह जलवा...", " ओ सिकंदर... ", "लम्‍हा-लम्‍हा जिंदगी...", "रात मुझे कहकर चिढ़ाये..." जैसे गीत भी बहुत प्रसिद्ध हुए। वें डोंट वरी जस्‍ट बी हैप्‍पी, जिसमें मैं डायलॉग लिख लिख रहें हैं। इसके अलावा बुलेट राजा, साहेब बीवी और गैंग्स्टर रिटर्न्स और भट्ट कैंप की आशिकी 2 में लिखे गए इनके गीत बहुत हित हुए।
1990 बंटाला बलात्कार मामला
30 मई 1990 के दिन तीन महिला स्वास्थ्य अधिकारी जिनमें से दो पश्चिम बंगाल सरकार के स्वास्थ्य विभाग की ओर से थीं और एक यूनिसेफ से थीं, को बंटाला रोड पर असामाजिक तत्वों के एक गिरोह ने बलात्कार का शिकार बनाया जब यह महिलाएँ गोसाबा रंगाबेलिया से लौट रहीं थीं। हमलावरों का विरोध करते हुए अधिकारियों में से एक महिला और उनके चालक की मृत्यु हो गई थी।
30 मई 1990 के दिन तीन स्वास्थ्य अधिकारियों की एक टीम गोसाबा में एक टीकाकरण कार्यक्रम का निरीक्षण करने के बाद कोलकाता के लिए लौट रही थी। इस टीम में अनीता दीवान, पश्चिम बंगाल स्वास्थ्य विभाग की उप-जिला एक्सटेंशन मीडिया अधिकारी, उमा घोष, स्वास्थ्य विभाग की एक वरिष्ठ अधिकारी और रेणु घोष, नई दिल्ली-स्थित यूनिसेफ कार्यालय की एक प्रतिनिधि सम्मिलित थी। वे पूर्वी मेट्रोपोलिटन बाईपास बंटाला के पास शाम 6-30 के आसपास पहुंची ही गया थीं कि 4-5 युवकों के एक समूह ने सी पी आई (एम) पार्टी कार्यालय के पास कार को रोका। चालक ने फ़रार होने की कोशिश की, लेकिन वह नियंत्रण खो चुका था और कार पलट गई। इस दौरान 10-12 युवकों का एक और गिरोह मौके पर पहुंचा और कार के बाहर महिलाओं में से एक खींच लिया जबकि अन्य दो महिलाओं को चालक ने बाहर निकाला। चालक ने युवकों को रोकने की कोशिश की लेकिन वह असफल रहा। भीड़ ने चालक को मार डाला और कार को आग लगा दी। इसके बाद अधिकारियों को पास के पास के एक धान के खेत ले जाया गया और उनके साथ सामूहिक बलात्कार किया गया। एक अधिकारी ने रोकने की कोशिश की जिसे ऐसे प्रयास के कारण मार दिया गया।
पुलिस ने शाम 11-30 के आसपास कलकत्ता के नेशनल मेडिकल कॉलेज के आपातकालीन विभाग के स्थान पर अधिकारियों का नग्न शरीरों को लाया। शुरू में वे सब मृत समझी गई थीं, लेकिन उनमें से बाद में दो जिंदा हो पाई गईं और उन्हें उपचार के लिए भर्ती कराया गया। एक महिला चिकित्सक उस समय बेहोश हो गई जब उसने पाया कि मृत महिला अधिकारी के गुप्तांग में एक धातु का मशाल डाल दिया गया था।
घायल चालक को इलाज के लिए एस एस के एम अस्पताल में स्थानांतरित किया गया था। उसके शरीर में 43 घाव थे जो तेज और भारी हथियारों की वजह से लगे थे। चालक के गुप्तांग को हमलावर लगभग मिटा चुके थे। 4 जून 1990 को सुबह के 5-40 को वह मर गया। उसके शरीर की ऑटोप्सी स्वास्थ्य विभाग के प्रशिक्षण रिजर्व के चिकित्सा अधिकारी डॉ बिश्वनाथ कहाली एक द्वारा किया की गई थी।
प्रशांत सुर, पश्चिम बंगाल के तत्कालीन स्वास्थ्य मंत्री ने भीड़ का बचाव करते हुए कहा कि पीड़ितों को शायद गलती से बच्चा-चोर समझा गया था। ज्योति बसु, उस समय के पश्चिम बंगाल के मुख्यमंत्री ने सारे मामले को मामूली बताने के प्रयास के तौर पर कहा कि असामाजिक मामले हर जगह पाए जाते हैं।
मलेशिया एयरलाइंस उड़ान 17
"यह लेख यूक्रेन में दुर्घटनाग्रस्त हो गई उड़ान के बारे में है। इसको मलेशिया एयरलाइंस उड़ान 370 के साथ भ्रमित न करे, जो मार्च 2014 में ग़ायब हो गई।"  मलेशिया एयरलाइंस विमान एमएमच 17 एक अनुसूचित अंतर्राष्ट्रीय यात्री उड़ान थी जो एम्सटर्डम से कुआ लालम्पुर जाते हुए 17 जुलाई 2014 को दुर्घटनाग्रस्त हो गई। इसमें सारे 298 यात्री मारे गए। माना जाता है कि इसे सतह से मिसाइल द्वारा उड़ाया गया है।
रूसी सीमा से करीब 40 किलोमीटर दूर पूर्वी यूक्रेन के ग्राबोवो गाँव के पास यह दुर्घटना हुई। विमान में 283 यात्री और चालक दल के 15 सदस्य थे, जिनमें नीदरलैंड के 154, ऑस्ट्रेलिया के 27, मलेशिया के 23 और इंडोनेशिया के 11 लोग थे। यात्रियों में 6 ब्रिटेन, 4-4 जर्मनी व बेल्जियम, 3 फिलीपींस और एक कनाडा का नागरिक था।
यह मलेशिया एयरलाइंस की वर्ष 2014 की दूसरी बड़ी घटना है। इससे पहले उड़ान 370 कुआ लालम्पुर से बीजिंग जाते हुए ग़ायब हो गई थी जिसका सितम्बर 2014 तक कुछ पता नहीं चला है।
विमान एम्स्टर्डम हवाई अड्डे से 10:14 (ससस) बजे निकला और उसे उसी दिन 11 घंटे और 45 मिनट (22:00 ससस) बाद कुआलालंपुर अंतर्राष्ट्रीय हवाई अड्डे पहुँचना था। विमान रूसी सीमा के करीब पूर्वी यूक्रेन के ग्राबोवो गाँव के पास दुर्घटनाग्रस्त हो गया और सतह पर गिर गया। माना जा रहा है कि इस विमान को किसी मिसाइल द्वारा उड़ाया गया हालांकि अभी औपचारिक जाँच होना बाकी है।
यह दुर्घटना पूर्वी यूक्रेन में घटी जहाँ यूक्रेन क्रांति के बाद से रूसी समर्थकों का कब्ज़ा है और रूसी लोग बहुसंख्यक में हैं। यूक्रेन और अमेरिका सहित ज़्यादातर पश्चिम देश रूसी समर्थकों पर ही इस घटना को अंजाम देने आरोप लगा रहे हैं, जो उनके अनुसार रूस समर्थित हैं। रूस जाँच से पहले आरोप-प्रत्यारोप लगाने से मना कर रहा है। रूस का कहना है कि हो सकता है यूक्रेन की सेना ने इस विमान को गिराया हो।
एण्ड्रयू टेलर स्टिल
एण्ड्रयू टेलर स्टिल (Andrew Taylor Still ; 6 अगस्त 1828 – 12 दिसम्बर 1917) अस्थिचिकित्सा के जनक माने जाते हैं। वे चिकित्सक और सर्जन, अन्वेषक थे। वे बेकर विश्वविद्यालय के संस्थापकों में से एक थे।
अस्थि निरोपण
जहाँ कोई अस्थि न हो वहाँ अस्थि लगाना अस्थि निरोपण (Bone grafting) कहलाता है। एक शल्य प्रक्रिया है जो अत्यन्त जटिल अस्थिभंग आदि की स्थिति में उपयोगी है।
भारती विद्यापीठ
भारती विद्यापीठ भारत के कई उच्च शिक्षा संस्थानों का एक समूह है। इसकी स्थापना १९६४ में श्री पतंगराव कदम द्वारा की गयी थी।
मोडिया लिपि
मोडिया लिपि भारत की एक लिपि है जो पहले राजस्थानी भाषा/मारवाड़ी भाषा को लिखने के काम आती थी।  इसमे विभिन्न अक्षरों पर मात्राओ का प्रयोग एवं विराम चिह्नों का प्रयोग बहुत कम (नहीं के बराबर) होता है तथा शिरोरेखा भी बहुत कम प्रयुक्त होती है। इस मुड़िया लिपि के अक्षरों को मुड़िया अक्षर कहते है।
लियोनार्ड हटन
सर लियोनार्ड "लेन" हटन (23 जून 1916 – 6 सितम्बर 1990, ) अंग्रेज़ क्रिकेट खिलाड़ी थे जिन्होनें 1937 और 1955 के बीच में 79 टेस्ट खेलें। वो दाएँ हाथ के बल्लेबाज़ थे। इन्होंने 40,000 से ज़्यादा प्रथम श्रेणी रन बनाए। अपने छठे ही टेस्ट में इन्होंने टेस्ट क्रिकेट का सबसे बड़ा स्कोर बना दिया था।
लियोनार्ड का जन्म वेस्ट यॉर्कशायर के लीड्स शहर में, प्रोटेस्टैंट परिवार में हुआ था। उन्होनें अपना पहला मैच 1937 में यॉर्कशायर के लिए खेला था, जब वो महज 17 साल के थे। उन्होनें काउंटी क्रिकेट में जल्दी से खुद को स्थापित कर लिया। लियोनार्ड ने इंग्लैंड के लिए अपना पहला टेस्ट मैच 1937 में न्यूजीलैंड के खिलाफ़ खेला था जिसमें उन्होनें 0 और 1 बनाए थे पर उन्होनें अगले ही और अपने दूसरे ही टेस्ट में शतक जड़ा।
2003 किलिरूर सेक्स कांड
कुख्यात 2003 किलिरूर सेक्स कांड में किलिरूर, कोट्टायम, केरल से जुड़ी "साड़ी एस नायर" नामक एक नवयुवकी को टीवी धारावाहिकों में काम देने के कथित वादा के चलते यौन शोषण का शिकार बनाया गया। उसे केरल में और आसपास के कई स्थानों पर ले जाया गया था और कथित तौर पर "प्रभावशाली व्यक्तियों" द्वारा यौन शोषण किया गया था।
साड़ी नामक यह लड़की की एक बेटी को जन्म देने के बाद में मृत्यु हो गई थी। इस लड़की की देखभाल साड़ी के माता-पिता कर रहे हैं।
आधिकारिक सूत्रों के अनुसार, केंद्र सरकार को मामले की जाँच का अनुरोध केरल पुलिस के डी जी पी पी०के० हॉर्मिस थारकन के सुझाव पर आधारित था कि राजनीतिक प्रकृति और प्रमुख व्यक्तियों के शामिल होने की सूचना को देखते हुए मामले को सीबीआई को सौंप दिया जाना चाहिए।
कथित तौर पर कई स्थानों पर लड़की को ले जाने वाली लता नायर को प्रमुख आरोपी बनाने के साथ ही छह व्यक्तियों की गिरफ्तारी हुई जो पहले से ही अब एक विशेष पुलिस टीम द्वारा जाँच का सामना कर रहे थे।
केरल सरकार ने केन्द्र से कांड की सीबीआई जाँच की सिफारिश की थी। सीबीआई मुख्य न्यायिक मजिस्ट्रेट, एर्नाकुलम के समक्ष सनसनीखेज मामले में नौ लोगों के खिलाफ आरोप-पत्र दायर किया था।
इस बलात्कार में अब तक पाँच आरोपी दोषी पाए गए हैं।
प्रत्युष प्रकाश
प्रत्युष प्रकाश (जन्म: १४ दिसम्बर १९९१) बॉलीवुड में कार्यरत एक गीतकार , व कवि हैं। थ्री डी कामसूत्र (२०१४) फिल्म में इनके लिखे गए गीत ऑस्कर के लिए चुना गया था।
प्रत्युष का जन्म सन् १९९१ में ओड़िसा में एक मध्य वर्गीय परिवार में हुआ था। इनके पिता फोरमैन के रूप में महानदी कोल्फ़ील्ड्स में कार्यरत हैं एवं इनकी माता गृहिणी हैं। इन्होने प्रारंभिक शिक्षा डी.ए.वी. पब्लिक स्कूल, एम.सी.एल. कलिंगा छेत्र (१९९५-२००९) से की। उच्च शिक्षा के लिए इन्होने भारत यूनिवर्सिटी, चेन्नई में दाखिला करवाया और २०१३ में इन्होने ऑटोमोबाइल इंजिनियर की डिग्री ली। प्रकाश अभी एक इ-लर्निंग कंपनी में इंस्ट्रक्शनअल डिज़ाइनर के रूप में कार्यरत हैं।
प्रकाश ने अपनी पहली गीत १८ साल की उम्र में लिखी थी। इसके बाद प्रकाश लघु फिल्म एवं एलबम्स के लिए गीत लिखना शुरू किया। इनके करियर का सबसे सुनहरा अवसर तब आया जब इन्होने अपना पहला गीत एक बॉलीवुड फिल्म कामसूत्र ३-डी के लिए लिखा, तब प्रकाश २२ वर्षीय थें. इन्होने बॉलीवुड फिल्म, कामसूत्र ३-डी के लिए दो गीत लिखें.
कामसूत्र ३-डी की सफलता के बाद इन्होने हुमा कुरैशी एवं रजत कपूर कार्यरत बॉलीवुड फिल्म, "X" के लिए गीत लिखा. बॉलीवुड फिल्मों के साथ साथ प्रकाश ने कुछ सामाजिक संस्था के लिए भी गीत लिखा. "मुझे रौशनी नहीं देखनी" को लोगों के द्वारा बहुत सराहा गया।
प्रकाश ने एक ऑनलाइन एल्बम, "E-11" के लिए भी गीत लिखा. "दादा एंथम" (एक गीत इस एल्बम से) को सौरव गांगुली के अधिकारिक जालस्थल पर दर्शाया गया।
प्रकाश अभी चेन्नई में रहते हैं।
भारतीय उच्च अध्ययन संस्थान
भारतीय उच्च अध्ययन संस्थान भारत के  हिमाचल प्रदेश राज्य की राजधानी शिमला में स्थित है। इसकी स्थापना मानव संसाधन मंत्रालय, भारत सरकार द्वारा सन 1964 में कई गई थी और 20 अक्टूबर 1965 से इसने कार्य करना प्रारंभ किया था।
भारतीय उच्‍च अध्‍ययन संस्‍थान, शिमला की स्‍थापना वर्ष 1965 में सोसाइटी पंजीकरण अधिनियम, 1860 के तहत की गई थी और यह राष्‍ट्रपति निवास, शिमला में स्थित है] यह संस्‍थान जीवन तथा विचार संबंधी मौलिक विषयों एवं समस्‍याओं के बारे में नि:शुल्‍क एवं सृजनात्‍मक अन्‍वेषण के लिए एक आवासीय केन्‍द्र है।
इस संस्‍थान के कार्य इस प्रकार हैं :-
"पत्रिकायॆं":
'समरहिल' एक अकादमिक समीक्षा पत्रिका हैं जिसका प्रकाशन वर्ष मॆं दॊ बार किया जाता हैं (जून् और दिसम्बर) इस पत्रिका कॆ एक भाग मॆं मानविकी और सामाजिक विज्ञान पर नवीनतम प्रकाशनॊं पर समीक्षा करना मुख्य उदॆश्य है। प्रतिष्ठित विद्धानॊं कॆ लॆख और बुद्धिजीवियॊं कॆ साथ कियॆ गयॆ साक्षात्कार सामान्य पाठकॊं की रुचि कॆ स्त्रॊत हैं।
'स्ट्डीज इन ह्यूमेनिटीज़ एण्ड सॊशल साइन्सेज़':
(मानविकी व सामाजिक विज्ञानॊं कॆ लियॆ अन्तर विश्वविद्यालय की पत्रिका) स्टडीज इन ह्युमेनीटीज़ एण्ड सॊशल सांईसेज़ पत्रिका वर्ष मॆं दॊ बार प्रकाशित की जाती हैं (जून और दिसम्बर) इसकॆ एक अंक मॆं एक विशॆष विषय पर लॆख प्रकाशित कियॆ जातॆ है। इसकॆ दूसरॆ अंक मॆं मानविकी और सामाजिक विज्ञान कॆ विद्धानॊं कॆ लॆख प्रकाशित कियॆ जातॆ है तथा इसमॆं विषयॊं पर कियॆ गयॆ शॊध की नवीनतम जानकारी समाहित हॊती हैं। संस्थान कॆ पास इस समय तक 300 सॆ अधिक प्रकाशनॊं मॆं अध्यॆताऒं द्धारा प्रस्तुत मोनोग्राफ, संस्थान मॆं आयॊजित संगॊष्ठियॊं की सम्पादित कार्यवाही तथा विशिष्ट अतिथियॊं कॆ भाषण, एवं आगुन्तुक तक विद्धानॊं तथा अध्यॆताऒं द्धारा प्रस्तुत लॆख इत्यादि हैं। संस्थान कॆ प्रकाशनॊं का दॆश‍ विदॆश कॆ शॊधजगत मॆं योगदान उल्लेखनीय है।
संस्थान वर्तमान में निम्नलिखित क्षेत्रों पर ध्यान केंद्रित:https://web.archive.org/web/20140810083643/http://mhrd.gov.in/hi/other_inst_heH
भारतीय दार्शनिक अनुसंधान परिषद्
भारतीय दार्शनिक अनुसंधान परिषद (आईसीपीआर) भारत सरकार के मानव संसाधन विकास मंत्रालय का एक अनुसंधानपरक स्वायत्त संस्थान है। इसकी स्थापना 1977 की गयी थी। इसका उद्देश्य भारतीय दर्शन की पूरी परंपरा को अपने प्राचीन मूल रूप से वापस लाना, उसका पोषण करना तथा नए विचारों को आवश्यक प्रोत्साहन प्रदान करना है।
परिषद् (काऊंसिल) अपनी व्यापक सदस्यता आधार पर प्रतिष्ठित है। इसमें दार्शनिक, सामाजिक वैज्ञानिक, विश्वविद्यालय अनुदान आयोग, भारतीय सामाजिक विज्ञान अनुसंधान परिषद्, भारतीय ऐतिहासिक अनुसंधान परिषद्, भारतीय राष्ट्रीय विज्ञान अकादमी, केन्द्रीय सरकार और उत्तर प्रदेश सरकार के प्रतिनिधि शामिल हैं।
परिषद् के मुख्य आधिकारिक देह (अथॉरिटी) हैं - शासी निकाय (गवर्निंग बॉडी) और अनुसंधान परियोजना समिति (RPC)। शासी निकाय, जिसमें अध्यक्ष, सदस्य सचिव, कम से कम तीन या अधिकतम आठ सदस्य जो कि परिषद् (काऊंसिल) में नियुक्त सदस्यों से होते हैं साथ ही, मानव संसाधन विकास और वित्त मंत्रालय प्रत्येक में से प्रतिनिधि एक सदस्य और उत्तर प्रदेश सरकार के दो नामांकित सदस्य, परिषद् के मामलों का प्रशासन, निर्देशन और नियंत्रण करते हैं। अनुसंधान परियोजना समिति परिषद् (काऊंसिल) द्वारा नियुक्त कम से कम पाँच या अधिकतम नौ सदस्य, जिसमें अध्यक्ष, सदस्य सचिव, भी समाहित हैं, अनुदान सहायता परियोजनाओं और अन्य परिषद् द्वारा प्राप्त या योजना बनाई प्रस्तावों की परीक्षा एवं अनुमोदन प्रदान करती है। वित्त समिति बजट अनुमानों और अन्य खर्च शामिल प्रस्तावों की परीक्षण/संवीक्षा करती है।
भारतीय दार्शनिक अनुसंधान परिषद् की स्थापना दर्शन पर गंभीर शोध एवं भारत की सतत् जीवंत दार्शनिक परंपरा के संरक्षण के उद्देश्य से किया गया था।
बॉम गार्टन
एक सुप्रसिद्ध जर्मन सौन्दर्यशास्त्री दार्शनिक थे।
गाँधी विद्या मंदिर सरदारशहर
गाँधी विद्या मंदिर राजस्थान के सरदारशहर में स्थित एक विश्वविद्यालय है। इसकी स्थापना सन् 1953 में राजस्थान के एक दानी और शिक्षाप्रेमी व्यक्ति श्री कन्हैयालाल दूगड़ ने की थी। इस संस्था की स्थापना की प्रेरणा उन्हें महात्मा गांधी के शिक्षा सम्बन्धी विचारों से मिली।
महात्मा गांधी के अनुसार शिक्षा का उद्देश्य था - 'बालक और मनुष्य के शरीर, मन और आत्मा का उत्तमोत्तम विकास करना। इन्हीं विचारों के अनुरूप गांधी विद्या मन्दिर में शारीरिक, मानसिक और आध्यात्मिक दृष्टि से विकसित चरित्रवान नागरिक तैयार करने का लक्ष्य रखा गया है। इसी दृष्टि से यहां एक ओर शारीरिक विकास के लिए व्यायाम, श्रमदान, स्वास्थ्य शिक्षा, आदि की व्यवस्था है, दूसरी ओर पूर्व प्राथमिक से लेकर स्नातकोत्तर व शोध स्तर की शिक्षा प्रदान की जाती है। इसके अतिरिक्त गांधीजी की प्रार्थना पद्धति के आधार पर सब धर्मों की मिश्रित प्रार्थनाओं को लेकर ईश्वर प्रार्थना व सत्संग का नियमित कार्यक्रम चलता है। यहां शिक्षा संस्था के भवनों तथा विद्यार्थियों और शिक्षकों के निवास स्थलों ने मिलकर एक छोटे नगर का रूप धारण कर लिया है।
इस समय इस संस्था के अधीन निम्नलिखित विभाग चल रहे हैं -
गांधी विद्या मन्दिर संस्था अभी भी बापू की बुनियादी शिक्षा पद्धति के सिद्धान्तों पर अटल विश्वास रखकर अग्रसर हो रही है। एक ओर वर्तमान पाठ्य-विषयों, पाठ्य-पुस्तकों तथा शिक्षा-विधियों को लेकर चलना, जो विश्वविद्यालय या माध्यमिक बोर्ड द्वारा स्वीकृत हैं, दूसरी ओर जीवन के प्राचीन आदर्शों व बुनियादी शिक्षा के सिद्धान्तों को अपनी दिनचर्या व जीवनचर्या में शामिल करना इसकी विशेषता है। श्रमदान व उत्पादन, अपने काम स्वत: करना, जैसे कमरों की स्वच्छता, कपड़ों का धोना, बर्तन मांजना आदि दोनों समय ईश्वर प्रार्थना, गुरु-सम्मान, सूत कातना और खादी पहनना, सदाचार व शिष्टाचार पूर्ण जीवन यहाँ के जीवन अंग बन गए हैं। यह एक सावास (रेजिडेंसिअल) शिक्षा संस्था है, जहाँ शिक्षक और शिक्षार्थी एक स्थान पर रहते हैं और प्राचीन व अर्वाचीन, पूर्वीय तथा पाश्चात्य संस्कृति के समन्वय पर आधारित बुनियादी शिक्षा पद्धति के आदर्शों व लक्ष्यों को सामने रखकर शिक्षा कार्य में अग्रसर है।
सरदार पटेल विश्वविद्यालय
सरदार पटेल विश्वविद्यालय भारत के गुजरात राज्य में स्थित विश्वविद्यालय है। इसकी स्थापना १९५५ में की गयी थी। मूलतः इस विश्वविद्यालय का स्वरूप ग्रामीण विश्वविद्यालय का था किन्तु अब इसका क्षेत्र विविधतपूर्ण कर दिया गया है।
जनार्दन राय नागर राजस्थान विद्यापीठ विश्वविद्यालय
जनार्दन राय नागर राजस्थान विद्यापीठ विश्वविद्यालय भारत के उदयपुर में स्थित एक समविश्वविद्यालय है। इसकी स्थापना अंग्रेजी राज के समय राष्ट्रीय जागरण के उद्देश्य से पण्डित जनार्दन राय नागर द्वारा १९३७ में की गयी थी। इसे १९८७ में मानद विश्वविद्यालय का दर्जा प्राप्त हुआ।
बलदेव मिश्र
ज्योतिषाचार्य बलदेव मिश्र मैथिली, हिन्दी एवं संस्कृत के साहित्यकार थे। उन्होने गणित, ज्योतिष, दर्शन तथा इतिहास आदि विविध विषयों पर खूब लेखन किया है।
प्रत्युषा बनर्जी
प्रत्युषा बनर्जी एक भारतीय अभिनेत्री थीं जो कलर्स पर प्रसारित होने वाले धारावाहिक "बालिका वधु" में आनंदी के किरदार के लिए जानी गई। वो रियलिटी शो झलक दिखला जा सीजन 5 व बिग बॉस सीजन 7 की प्रतिभागी भी रही थीं। इनके अलावा उन्होंने ससुराल सिमर का, हम हैं ना, कॉमेडी क्लासेज, आहट, व सावधान इंडिया आदि कार्यक्रमों में भी योगदान दिया।
इनका जन्म 10 अगस्त 1991 में जमशेदपुर, झारखंड में हुआ था।बाद में टीवी और फिल्मों में काम करने के लिए ये मुंबई आ गयीं। इनके पिता का नाम शंकर और माँ का नाम सोम्या बनर्जी है।
प्रत्युषा की अप्रैल 2015 में निर्माता विकास गुप्ता के साथ डेटिंग करने की अफवाह आई थी। हालांकि, अगस्त 2015 में यह बताया गया है कि बनर्जी ने व्यापारी मकरंद मल्होत्रा के साथ उसके संबंध टूटने के बाद अभिनेता और निर्माता राहुल राज सिंह से डेटिंग करना शुरू कर दिया है।
1 अप्रैल 2016 को इन्होंने फांसी लगा कर आत्महत्या कर ली। इन्हें अत्यंत गंभीर अवस्था में अस्पताल में भर्ती कराया गया। कोकिलाबेन अस्पताल में इनकी मौत की पुष्टि कर दी गयी। प्रत्यूषा ने अपने कमरे में ही रस्सी से खुद को लटका लिया। प्रत्यूषा मात्र 24 साल की थीं। राहुल राज सिंह से प्रत्यूषा की शादी होने वाली थी। इन दोनों ने ही एक रियालिटी शो पावर कपल में भी हिस्सा लिया था।
करीब 12 घंटे बाद उनके ब्वॉयफ्रेंड राहुल राज ने मुंबई पुलिस के पास बयान दर्ज़ कराया। राहुल ने कहा, "मैं डर गया था। इसलिए पुलिस को इन्फॉर्म नहीं किया।" प्रत्यूषा एक महीने से तनाव में थीं। विक्रम भट्ट ने उन्हें फिल्म ऑफर की थी पर वह फिल्म बन नहीं सकी। जनवरी 2016 में प्रत्यूषा का पुलिस से झगड़ा हुआ था। प्रत्यूषा ने पुलिस और बैंक वालों पर मारपीट व छेड़छाड़ का आरोप लगाया था। केस भी दर्ज कराया था। इसके बाद वे कांदिवली फ्लैट छोड़कर गोरेगांव लिंक रोड की हार्मोनी बिल्डिंग में शिफ्ट हो गई थीं। पोस्टमॉर्टम में इनके गर्भाशय में सफेद रंग का गाढ़ा तरल पाया गया, जो गर्भकाल के शुरुआती समय की तरफ इशारा करता है। सर्जन डॉ एसएम पाटिल ने इसकी पुष्टि की। तरल को स्टोर कर के, हिस्टोपैथोलॉजी टेस्ट के लिए भेजा गया। इनका अंतिम संस्कार 2 अप्रैल को मुंबई में कर दिया गया।
अग्रोहा, हरियाणा
अग्रोहा (Agroha) भारत के हरियाणा राज्य के हिसार ज़िले में स्थित एक गाँव है।
मान्यता है कि अग्रोहा की स्थापना द्वापर युग की समाप्ति पर महाराजा अग्रसेन ने की थी। महालक्ष्मी व्रत कथा में अग्रोहा केे सौंदर्य का वर्णन मिलताा है।
अग्रोहा धाम
अग्रोहा धाम हिसार के अग्रोहा स्थित एक धार्मिक स्थल हैं, जो मुख्यतः महालक्ष्मी और अग्रसेन महाराज को समर्पित हैं। मंदिर का निर्माण सन १९७६ में प्रारंभ हुआ और १९८४ में पूरा हुआ।
हेम कुंड
जोशीमठ से ५ किलोमीटर पर विष्णु प्रयाग है और उस से १० किलोमीटर  पांडुकेश्वर; जहाँ योग बद्रेश्वर का मंदिर है| पांडुकेश्वर से ही एक रास्ता फूलों की घाटी, लोकपाल और हेमकुंड को गया है| इस तरह जोशीमठ से हेमकुंड २४ किलोमीटर दूर है| काकभुशुण्डी तीर्थ और लोकपाल सरोवर भी यहाँ आसपास दर्शनीय हैं|  हेमकुंड को 'स्न्रो लेक' के नाम से भी जाना जाता है। यह समुद्र तल से 4329 मीटर की ऊंचाई पर स्थित है। यहां बर्फ से ढके सात पर्वत हैं, जिसे 'हेमकुंड पर्वतमाला ' के नाम से जाना जाता है। उत्तराखंड के गढ़वाल मंडल के चमोली जिले में हिमालय की बर्फीली पहाड़ियों के बीच 15,200 फुट की ऊंचाई पर सात पहाड़ियों के बीच एक बर्फीली झील किनारे स्थापित है "हेमकुंड साहिब" जो सिख धर्मावलम्बियों की अनन्य आस्था का केंद्र है। ऐसा माना जाता है कि गुरू गोविन्द सिंह जी, जो सिखों के दसवें गुरू थे, ने यहां कालिका माता की कठिन तपस्या की थी। श्री हेमकुंड साहिब गुरुद्वारे का उल्लेख गुरु गोविंद सिंह द्वारा लिखे गये दशम ग्रंथ में किया गया है|
पर्यटन के लिए सबसे अच्छा समय जुलाई से अक्टूबर के बीच है।
प्राधिकरण नियंत्रण
पुस्तकालय और सूचना विज्ञान में, प्राधिकरण नियंत्रण पुस्तकालय सूची और ग्रंथ सूची की जानकारी से संबंधित एक प्रक्रिया है। इसके अंतर्गत प्रत्येक विषय के लिए एकल और विशिष्ट नाम का उपयोग किया जाता है। वैश्विक अधिकार के अंतर्गत प्राधिकरण नियंत्रण व्यक्तियों, स्थानों, चीजों, पुस्तकों तथा अवधारणाओं का मूल्यांकन करता है यानी, उसे एक विशेष फोरम में प्रतिस्थापित किया जाता है। यह एक खास तरह का कैटलॉग होता है, जो शीर्षकों की सूची को नियंत्रित व व्यवस्थित करते हुये मानक स्थिति को आयामीट करता है, और संदर्भों के माध्यम से संबंधित विषयों का डाटा प्रस्तुत करता है।यहाँ प्रत्येक शीर्षक का दायरा और उपयोग आदि का संक्षेप में वर्णन किया जाता है और यह संगठन पुस्तकालय स्टाफ सूची बनाए रखने और इसके उपयोगकर्ता के अनुकूल शोधकर्ताओं के लिए मानक स्थिति बनाने में मदद करता है।
कैटलॉग्स में एक ही विषय के लिए सभी संदर्भों का वर्णन करते हुये लेखक, पुस्तक, श्रृंखला या निगम विशेष के साथ-साथ विशिष्ट और असंदिग्ध रूप से प्रयोग किया जाता ह, ताकि लगातार मानक स्थिति बनी रहे और उसके समग्र मूल्यांकन में सहायक सिद्ध हो सके। यह एक युनीक हेडर के माध्यम से संग्रहीत विषयों की प्रासंगिक जानकारी उपलब्ध कराने के उद्देश्य से उपयोगकर्ताओं का मार्गदर्शन करता है।
रिवालसर
रिवालसर (Rewalsar) या त्सो पेमा (Tso Pema) भारत के हिमाचल प्रदेश राज्य के मंडी ज़िले में स्थित एक बस्ती है।
रिवालसर मंडी क़स्बे से 24 किलोमीटर दूर सड़क मार्ग से जुड़ा एक प्राचीन तीर्थ है जहाँ एक बड़ा सरोवर और सरोवर के निकट ही गुरु पद्मसम्भव द्वारा स्थापित 'मानी-पानी' नामक बौद्ध मठ और एक गुरुद्वारा भी स्थित है | इसे महर्षि लोमश की तपोभूमि माना जाता है। यह स्थान हिंदू, बौद्ध एवं सिख धर्म के अनुयायियों के लिए श्रद्धा का केंद्र है।
यहाँ शंकर, लक्ष्मीनारायण और महर्षि लोमश के तीन मंदिर प्रसिद्ध हैं। रिवालसर सरोवर में सात उभरे हुए भूभाग हैं, उन पर उगे वृक्षों पर देव-मूर्तियाँ हैं।
ऐसा माना जाता है कि मंडी के राजा अर्शधर को जब यह पता चला कि उनकी पुत्री ने गुरु पद्मसंभव से शिक्षा ली है तो उसने गुरु पद्मसंभव को आग में जला देने का आदेश दिया, क्योंकि उस समय बौद्ध धर्म अधिक प्रचलित नहीं था और इसे शंका की दृष्टि से देखा जाता था। बहुत बड़ी चिता बनाई गई जो सात दिन तक जलती रही। इससे वहाँ एक झील बन गई जिसमें से एक कमल के फूल में से गुरु पद्मसंभव एक षोडशवर्षीय किशोर के रूप में प्रकट हुए।
यहाँ पर एक भव्य गुरुद्वारा भी है जो गुरु गोविंद सिंह जी की याद में बना है। कहा जाता है कि मुगलों से युद्ध में पहाड़ी राजाओं से मदद मांगने के उद्देश्य से वे यहाँ पधारे थे और तीस दिन तक यहाँ रहे। मंडी के राजा जोगिंदर सेन ने सन् १९३० में इस गुरुद्वारे का निर्माण कराया। बैसाखी के अवसर पर श्रद्धालु यहाँ स्नान के लिए आते हैं।
रिवालसर के निकट सबसे प्रमुख शहर मंडी है, जहाँ से सड़क मार्ग से लगभग एक घंटे में यहाँ पहुँचा जा सकता है। मंडी राष्ट्रीय राजमार्ग २१ (अम्बाला-मनाली मार्ग) पर स्थित होने से भारत भर से जुड़ा हुआ है। निकटतम रेलवे स्टेशन कीरतपुर साहिब है। वहाँ से सड़क मार्ग से राष्ट्रीय राजमार्ग २१ के रास्ते मंडी और फिर रिवालसर जाया जा सकता है।
निकटतम हवाई अड्डा भुन्तर (कुल्लू-मनाली) है। वहाँ से सड़क मार्ग से राष्ट्रीय राजमार्ग २१ के रास्ते मंडी और फिर राज्य राजमार्ग २६ से रिवालसर जाया जा सकता है।
समकोण त्रिभुज
ज्यामिति में समकोण त्रिभुज की परिभाषा एक ऐसे त्रिभुज के रूप में की जाती है जिसका एक कोण 90 अंश का (अर्थात, समकोण) हो।
समकोण के सामने वाली भुजा कर्ण कहलाती है। इसकी भुजाओं की लम्बाई के बीच में एक विशेष सम्बन्ध होता है जिसे बौधायन प्रमेय द्वारा व्यक्त किया जाता है। इसे शब्दों में इस प्रकार व्यक्त करते हैं-
अरविंद मायाराम
"अरविन्द मायाराम" भारत के एक वरिष्ठ आई ए एस अधिकारी हैं तथा वे वर्तमान में (अक्टूबर 2014 से) भारत सरकार के पर्यटन मंत्रालय में सचिव हैं। इससे पहले अप्रैल से अक्टूबर 2014 तक वे वित्त सचिव भी रहे।
1978 बैच के राजस्थान कैडर के भारतीय प्रशासनिक सेवा (आईएएस) के अधिकारी श्री अरविंद मायाराम 2012 से आर्थिक मामलों के सचिव बने। अप्रैल 2014 में उन्हें वित्त सचिव का पदभार भी दे दिया गया। अक्टूबर 2014 में उन्हें पर्यटन मंत्रालय का सचिव बनाया गया।
अरविंद का जन्म 13 अक्टूबर 1955 को हुआ। उन्होंने राजनीति विज्ञान में बी ए ऑनर्स व एम. ए. किया है। वे राजस्थान के निवासी हैं।
नाम प्राधिकरण फाइल
A Personal Navigation Assistant (PNA) also known as Personal Navigation Device or Portable Navigation Device (PND) is a portable electronic product which combines a positioning capability (such as GPS) and navigation functions.
Some PNA devices are PDAs with limited features and can be unlocked.
The earliest PNAs were hand-held GPS units (circa mid-1980s) which were capable of displaying the user's location on an electronic map. These units included simple navigation functions such as course-to-steer and course-made-good. This first generation of PNAs were used by the US military.
According to the analyst firm Berg Insight, there were more than 150 million turn-by-turn navigation systems worldwide in mid-2009, including about 35 million factory installed and aftermarket in-dash navigation systems, over 90 million Personal Navigation Devices (PNDs) and an estimated 28 million navigation-enabled mobile handsets with GPS.
The term PNA has come into widespread use with the growing popularity of automobile navigation systems. The latest generation of PNA have sophisticated navigation functions and feature a variety of user interfaces including maps, turn-by-turn guidance and voice instructions. To reduce total cost of ownership and time to market, most modern PNA devices such as those made by Garmin Ltd., Mio Technology Ltd. or TomTom International BV. are running an off-the-shelf embedded operating system such as Windows CE or Embedded Linux on commodity hardware with OEM versions of popular PDA Navigation software packages such as TomTom Navigator, I-GO 2006, Netropa IntelliNav iGuidance, or Destinator.
Other manufacturers like Garmin and Magellan prefer to bundle their own software developed in-house. Because many of these devices use an embedded OS, many technically inclined users find it easy to modify PNAs to run third party software and use them for things other than navigation, such as a low-cost audio-video player or PDA replacement.
Meantime, Nokia, Samsung Electronics, Motorola and other handset makers will sell 162 million GPS equipped phones in 2007, dwarfing the 20 million units Garmin and TomTom have forecast they will sell combined, according to iSuppli, a leading market researcher in California.
The inclusion of Google Maps Navigation in Android devices such as Motorola Droid and Nokia's announcement of free Ovi Maps lead to many people using their smartphones instead of having a separate PNA for trip navigation.
लाइब्रेरी ऑफ कॉंग्रेस नियंत्रण संख्या
लाइब्रेरी ऑफ कांग्रेस नियंत्रण संख्या (एलसीसीएन) संयुक्त राज्य अमेरिका में पुस्तकालय में कैटलॉगिंग रिकॉर्ड्स को क्रमांकित करने की क्रमिक आधार प्रणाली है। लाइब्रेरी ऑफ कांग्रेस वर्गीकरण एक अलग विषय है, जिससे भ्रमित होने की आवश्यकता नहीं है, साथ ही किसी भी किताब की सामग्री के साथ इसका कोई लेना देना नहीं है।  एलसीसीसीएन नंबरिंग सिस्टम वर्ष 1898 के बाद से प्रयोग आ रहा है, उस समय एलसीसीएन मूलतः लाइब्रेरी ऑफ कांग्रेस कार्ड नंबर का प्रयोग अन्य नामों के लिए किया जाता था। लाइब्रेरी ऑफ कांग्रेस ने अपने पुस्तकालय की सूची के लिए पहले ग्रंथ सूची के कार्ड तैयार किए और कार्ड के डुप्लिकेट सेट अपने कैटलॉग में उपयोग के लिए अन्य पुस्तकालयों को बेचने की प्रक्रिया शुरू की।यह केंद्रीकृत सूचीकरण के रूप में जाना जाता है। उस समय कार्डों के प्रत्येक सेट को पहचानने में मदद के लिए एक सीरियल नंबर दिया जाता था।
यद्यपि अधिकांश ग्रंथ सूची के साथ भौगोलिक सूचनाओं को अब इलेक्ट्रॉनिक रूप से निर्मित किया जा चुका है, जिसे संग्रहित और अन्य पुस्तकालयों के साथ साझा की जाती है, फिर भी प्रत्येक अनूठे रिकॉर्ड की पहचान करने की आवश्यकता है, और एलसीसीए उस कार्य को जारी रखे हुये है।  लाइब्रेरियन पूरे विश्व में इस अनूठे पहचानकर्ता का उपयोग उन पुस्तकों को सूचीबद्ध करने की प्रक्रिया में करता है, जिन्हें संयुक्त राज्य में प्रकाशित किया गया है। यह उन्हें सही कैटलॉगिंग डेटा (एक कैटलॉगिंग रिकॉर्ड के रूप में) तक पहुंचने में मदद करता है, जो कि लाइब्रेरी ऑफ कांग्रेस और तीसरे पक्ष वेब पर और अन्य मीडिया के माध्यम से उपलब्ध कराया जाता हैं।
फरवरी 2008 में, लाइब्रेरी ऑफ कांग्रेस ने एलसीसीएन पर्मलिंक सेवा बनाई, जिससे कांग्रेस नियंत्रण नंबरों के सभी पुस्तकालयों के लिए एक स्थिर यूआरएल उपलब्ध कराया गया। अपने सबसे प्रारंभिक रूप में संख्या में एक वर्ष और एक सीरियल नंबर शामिल होता है। वर्ष में 1898 से 2000 के लिए दो अंक हैं और 2001 में शुरू होने वाले चार अंक।  तीन अस्पष्ट वर्षों का सीरियल नंबर आकार से अलग होता हैं। इसी प्रकार 1969 से 1972 के बीच प्रयोग किए गए असफल प्रयोगों की वजह से "7" से शुरू होने वाली संख्या में कुछ विशिष्टतायें भी हैं। सीरियल नंबर छह अंक लंबा हैं और इसमें अग्रणी शून्य शामिल होना अनिवार्य है। हाइफ़न को अक्सर वर्ष से अलग किया जाता है, जिसका सीरियल नंबर वैकल्पिक होता है। हाल ही में, लाइब्रेरी ऑफ कांग्रेस ने प्रकाशकों को निर्देश दिया है कि वे हाइफ़न को शामिल न करें।